Tšernivtsi

Tšernivtsi (, , , , puol. Czerniowce, jidd. Tšernovits) on kaupunki Länsi-Ukrainassa Prutjoen varrella Karpaattien juurella.

Vuonna 2012 siellä oli noin 255 000 asukasta, joista 80 % ukrainalaisia, 11 % venäläisiä ja 4 % romanialaisia. Se on Tšernivtsin alueen hallinnollinen keskus.

Kaupunki on Ukrainan sisämaan vanhimpia. Arkeologisissa tutkimuksissa löydetty asutus on perustettu 1100-luvun jälkipuoliskolla. Kirjalliset lähteet mainitsevat sen kaupunkina vuonna 1408, mutta Moldavia oli saanut sen valtaansa jo 1300-luvun puolivälissä. Tšernivtsi on kuulunut vuosisatojen varrella myös turkkilaisille, Itävaltaan (1775–) ja Itävalta-Unkariin, Romaniaan (1918–), Neuvostoliittoon (1940–), uudelleen Romaniaan ja Neuvostoliittoon ja vuodesta 1991 itsenäiseen Ukrainaan.

Tšernivtsi on maantie- ja rautatieliikenteen risteyspaikka. Tšernivtsin yliopisto on perustettu 1875. Lisäksi kaupungissa on 1200-luvun linnoitus, 1600-luvun puinen kirkko ja 1800-luvun tuomiokirkko. Kaupungissa on elintarvike-, tekstiili- ja puunjalostusteollisuutta. Bukovinan lääketieteellinen valtionyliopisto sijaitsee myös kaupungissa.

Lähteet

Aiheesta muualla 

 Tsernivtsi virallisella sivustolla (ua)
 Vanhoja valokuvia Tsernivtsi 

Tšernivtsin alueen kaupungit